LV
L 139/126
Dānija Attiecīgais aeronavigācijas pakalpojumu sniedzējs
Naviair
Eiropas Savienības Oficiālais Vēstnesis
18.5.2022.
Drošības pārvaldības efektivitātes mērķi, kas izteikti kā īstenošanas līmenis, sākot no EASA A līmeņa līdz D līmenim
Drošības pārvaldības mērķis
2021
2022
2023
2024
Drošības politika un mērķi
C
C
C
C
Drošības riska pārvaldība
B
C
D
D
Drošības garantija
B
C
C
C
Drošības veicināšana
B
C
C
C
Drošības kultūra
B
C
C
C
(11)
Attiecībā uz Dānijas ierosināto drošības mērķu projektu aeronavigācijas pakalpojumu sniedzējam (Naviair) Komisija ir konstatējusi, ka Savienības mēroga darbības uzlabošanas mērķa līmeni ir plānots sasniegt 2023. gadā attiecībā uz mērķi “drošības riska pārvaldība”, savukārt attiecībā uz citiem drošības pārvaldības mērķiem vietējie darbības uzlabošanas mērķi atbilst Savienības mēroga darbības uzlabošanas mērķa līmenim, kas noteikts katram kalendāra gadam laikposmā no 2022. līdz 2024. gadam, izņemot mērķi “drošības politika un mērķi”, attiecībā uz kuru Savienības mēroga darbības uzlabošanas mērķa līmeni ir plānots sasniegt katrā kalendāra gadā pārskata periodā.
(12)
Komisija norāda, ka Dānijas iesniegtajā darbības uzlabošanas plāna projektā noteikti pasākumi, kas Naviair jāveic, lai sasniegtu vietējos drošības mērķus, piemēram, Komisijas Īstenošanas regulā (ES) 2017/373 (6) noteikto atbilstības prasību īstenošana, kā arī ICAO, CANSO un Eirokontroles drošības pārvaldības rokasgrāmatās aprakstītās paraugprakses ieviešana.
Tomēr Komisija uzskata, ka uzraudzības procesā atlikušajos RP3 gados būtu jāsniedz sīkāka informācija par plānotajiem pasākumiem.
(13)
Pamatojoties uz konstatējumiem, kas izklāstīti 11. un 12. apsvērumā, un ņemot vērā to, ka Savienības mēroga darbības uzlabošanas mērķi, kas noteikti Īstenošanas lēmumā (ES) 2021/891, jāsasniedz līdz RP3 pēdējam gadam, proti, 2024. gadam, Dānijas darbības uzlabošanas plāna projektā iekļauto mērķu projekti būtu jāvērtē kā atbilstoši Savienības mēroga darbības uzlabošanas mērķiem galvenajā darbības jomā “drošība”.
Darbības uzlabošanas mērķu projektu novērtējums galvenajā darbības jomā “vide”
(14)
Saistībā ar galveno darbības jomu “vide” Dānijas iesniegto mērķu atbilstība attiecībā uz faktiskās trajektorijas vidējo horizontālā maršruta lidojuma efektivitāti tika novērtēta, pamatojoties uz Īstenošanas regulas (ES) 2019/317 IV pielikuma 1.2. punktā noteikto kritēriju.
Mērķi, kas ietverti Dānijas darbības uzlabošanas plāna projektā, attiecīgi tika salīdzināti ar konkrētajām horizontālā maršruta lidojuma efektivitātes atsauces vērtībām, kuras noteiktas Eiropas maršrutu tīkla uzlabošanas plānā (“ERNIP”), kas bija pieejams laikā, kad tika pieņemti pārskatītie Savienības mēroga darbības uzlabošanas mērķi RP3, proti, 2021. gada 2. jūnijā.
Minētais novērtējums tika veikts, ņemot vērā vietējos apstākļus, un tika papildināts ar to vides mērķu sasniegšanai plānoto pasākumu pārskatu, kas noteikti Īstenošanas regulas (ES) 2019/317 IV pielikuma 2.1. punkta a) apakšpunktā.
(6) Komisijas Īstenošanas regula (ES) 2017/373 (2017. gada 1. marts), ar ko nosaka kopīgas prasības gaisa satiksmes pārvaldības/ aeronavigācijas pakalpojumu sniedzējiem un citu gaisa satiksmes pārvaldības tīkla funkciju nodrošinātājiem un to uzraudzībai, ar ko atceļ Regulu (EK) Nr. 482/2008, Īstenošanas regulas (ES) Nr. 1034/2011, (ES) Nr. 1035/2011 un (ES) 2016/1377 un groza Regulu (ES) Nr. 677/2011 (OV L 62, 8.3.2017., 1. lpp.).